Катарина Ланнер

Катарина Ланнер (; 1829 елның 14 сентябре, Вена, Австрия — 1908 елның 15 ноябре, Лондон, Англия) — Австрия балеринасы һәм балетмейстеры.

 Тормыш юлы 
Катарина Ланнер 1829 елның 14 сентябрендә Венада Австрия композиторы Йозеф Ланнер һәм аның хатыны Франциска Янс гаиләсендә туган. Вена дәүләт операсы каршындагы мәктәпне тәмамлый. 1845 елда Ам Кэрнтнертор театрында Антонио Геррасның «Анжелика» балетында дебют ясый. Катарина Ланнерның беренче әһәмиятле роле Даниэль Франсуа Эспри Оберның «Die Stumme von Portici» балетында Фенелла амплуасы була. Катарина Ланнерның башка уңышлы рольләре: Адольф Аданның «Жизель» балетында Мирта роле (1852), Поль Тальониның «Die verwandelten Weiber» балетында (1853) һәм Антуан Бурновильнең «Тореадор» балетында (1854).

1855 елда әнисе үлгәч, Ланнер Венадан китәргә карар итә һәм 1856 елда ук аңа уңыш китергән «Жизель»  балетында роль уйный. Карьерасының мөһим өлеше Дрезден һәм Һамбург кебек шәһәрләрдә уза. Катарина Ланнер Һамбург Шәһәр театрында балерина һәм балетмейстер буларак чыгыш ясый. Анда ул унга якын балет куйган. Алар арасында «Уриелла, төн җене» () (1862), «Севилья розасы» () (1862) һәм «Асмодей, яки сәяхәттә шайтан улы» () (1863).

Дүрт елдан соң Катарина Ланнер Һамбургны калдыра һәм Россия һәм Скандинавия буенча турнега китә, ә соңрак Бордо һәм Лиссабонга китә. 1872 елда Нью-Йоркта гастрольләрдә була. 1875 елда Лондонга күченә. Соңрак Бельгия, Баден-Баден, Париж, Копенһагенга һәм икенче тапкыр Америкага гастрольләргә бара. Ланнер җитәкчелегендә Лондонның Друри-Лейн музыкаль театрының барлык балетлары үтә. 1887 елга яңа Король театрының балетмейстеры була. 1897 елга кадәр Катарина Ланнер үз һөнәрен үзләштерә, шуннан соң анда даими эшкә кабул ителә. Король театрында эшләгәндә ул 33 балет куя һәм Лондонны дөнья балетының йөрәге буларак данлый.

1868 елдан Катарина Ланнер бию остасы Иоганн Баптист Альфред Карл Виктор Геральдини белән никахта тора. Соңрак аларның никахлары өзелә. Никахта өч кызы була: Катарина, Альбертина һәм София (соңрак танылган арфистка була).

 Искәрмәләр 

 Сылтамалар 

Төркем:Әлифба буенча шәхесләр
Төркем:Лондонда вафатлар
Төркем:1908 елда вафатлар
Төркем:15 ноябрь көнне вафатлар
Төркем:Венада туганнар
Төркем:1829 елда туганнар
Төркем:14 сентябрь көнне туганнар
Төркем:Балет артистлары